CELEX: 22018D1526
Language: ro
Date: 2018-09-28 00:00:00
Title: Decizia nr. 2/2018 a Comitetului ambasadorilor ACP-UE din 28 septembrie 2018 de acordare a descărcării de gestiune directorului Centrului tehnic pentru cooperare agricolă și rurală (CTA) cu privire la execuția bugetului acestuia pentru exercițiile financiare 2004, 2005 și 2006 [2018/1526]

12.10.2018   
               
               
                  RO
               
               
                  Jurnalul Oficial al Uniunii Europene
               
               
                  L 256/118
               
            
         DECIZIA NR. 2/2018 A COMITETULUI AMBASADORILOR ACP-UE
         din 28 septembrie 2018
         de acordare a descărcării de gestiune directorului Centrului tehnic pentru cooperare agricolă și rurală (CTA) cu privire la execuția bugetului acestuia pentru exercițiile financiare 2004, 2005 și 2006 [2018/1526]
         COMITETUL AMBASADORILOR ACP-UE,
         având în vedere Acordul de parteneriat între membrii grupului statelor din Africa, Caraibe și Pacific, pe de o parte, și Comunitatea Europeană și statele membre ale acesteia, pe de altă parte (1), în special articolul 3 alineatul (4) din anexa III la acesta,
         având în vedere bilanțurile Centrului tehnic pentru cooperare agricolă și rurală pentru exercițiile financiare 2004, 2005 și 2006, adoptate la 31 decembrie 2004, 31 decembrie 2005 și, respectiv, 31 decembrie 2006,
         având în vedere rapoartele auditorilor privind conturile centrului pentru exercițiile financiare 2004, 2005 și 2006,
         luând act de răspunsurile directorului centrului la observațiile formulate de auditori,
         întrucât:
         
                     (1)
                  
                  
                     Veniturile centrului pentru exercițiile financiare 2004, 2005 și 2006 au constat în principal în contribuții de la Fondul european de dezvoltare în valoare de 15 770 000 EUR, de 15 770 000 EUR și, respectiv, de 14 200 000 EUR.
                  
               
                     (2)
                  
                  
                     Execuția globală a bugetului centrului de către directorul acestuia pentru exercițiile financiare 2004, 2005 și 2006 a fost de așa manieră încât ar trebui să i se acorde acestuia descărcarea de gestiune cu privire la execuția bugetului pentru exercițiile respective,
                  
               DECIDE:
         
            Articol unic
            Comitetul, pe baza rapoartelor auditorilor și a bilanțurilor pentru exercițiile financiare corespunzătoare, acordă directorului Centrului tehnic pentru cooperare agricolă și rurală descărcarea de gestiune cu privire la execuția bugetului acestuia pentru exercițiile financiare 2004, 2005 și 2006.
         
         
            Adoptată la Bruxelles, 28 septembrie 2018.
            
               
                  Pentru Comitetul ambasadorilor ACP-UE
               
               
                  Președintele
               
               Ammo Aziza BAROUD
            
         
         
            (1)  JO L 317, 15.12.2000, p. 3.